U-I-224/12
Natisni
Opravilna št.:
U-I-224/12
Datum odločitve:
9. 10. 2012
ECLI:
ECLI:SI:USRS:2012:U.I.224.12
Akt:
Zakon o javnih uslužbencih (Uradni list RS, št. 63/07 − uradno prečiščeno besedilo in 65/08) (ZJU), 24. čl.
Izrek:
Pobuda za začetek postopka za oceno ustavnosti 24. člena Zakona o javnih uslužbencih (Uradni list RS, št. 63/07 − uradno prečiščeno besedilo in 65/08) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.4.9.2 - Ustavno sodstvo - Postopek - Stranke - Interes.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Pavla Murekar, Ljubljana
Datum vloge:
28. 8. 2012
Vrsta odločitve:
sklep
Vrsta rešitve:
zavrženje
Dokument:
US29876
Dokument v PDF obliki:
U-I-224-12.pdf
137 KB
Prenesite datoteko
U-I-224/12-4
9. 10. 2012
SKLEP
Ustavno sodišče je v postopku za preizkus pobude Pavle Murekar, Ljubljana, na seji 9. oktobra 2012
sklenilo:
Pobuda za začetek postopka za oceno ustavnosti 24. člena Zakona o javnih uslužbencih (Uradni list RS, št. 63/07 − uradno prečiščeno besedilo in 65/08) se zavrže.
OBRAZLOŽITEV
1. Pobudnica izpodbija 24. člen Zakona o javnih uslužbencih (v nadaljevanju ZJU). Zatrjuje, da je v nasprotju z 204. členom Zakona o delovnih razmerjih (Uradni list RS, št. 42/02 in 103/07 – ZDR) in zato v neskladju z 2., 14., 23., 66., 120. in 153. členom Ustave. Svoj pravni interes utemeljuje z navedbo, da ji je generalni sekretar ministrstva na podlagi izpodbijane določbe odpovedal pogodbo o zaposlitvi. Ustavni pritožbi prilaga sklep o odpovedi in sklep o zavrnitvi pritožbe zoper sklep o odpovedi.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. ZJU v 24. členu ureja pravno varstvo zoper odločitve delodajalca o pravici oziroma obveznosti iz delovnega razmerja in arbitražno reševanje sporov. Izpodbijana določba ne učinkuje neposredno. V takšnih primerih se pobuda lahko vloži šele po izčrpanju pravnih sredstev zoper sodbo delovnega sodišča, izdano na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82). Iz razlogov, navedenih v citiranem sklepu, pobudnica ne izkazuje pravnega interesa za oceno ustavnosti izpodbijane določbe. Zato je Ustavno sodišče njeno pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik